– «Սեր» ալբոմը բաղկացած է 12 երգերից, 8-ը՝ նոր երգեր են, մեկ երգ ռեմիքս տարբերակով է, երեքն էլ հին, բայց անմոռանալի, ժողովրդի կողմից շատ սիրված երգեր են: Վեց նոր երգերի հեղինակը Մաժակ Թոշիկյանն է: Նոր երգերի համար հրաշալի խոսքեր են գրել Մաքրուհի Հակոբյանը («Մարմարա» օրաթերթի փոխխմբագրապետ-հեղ.), Ավետ Բարսեղյանը, Արթուր Սաֆարյանը: Մեկ երգի հորինումը կը պատկանի շատ սիրելի Արա Գևորգյանին, այդ գեղեցիկ մեղեդիի համար Ավետ Բարսեղյանը նոր խոսքեր գրեց: